รายงานเรื่อง "GitHub"



(GitHub) คือ เว็บไซต์ที่ให้บริการพื้นที่ทางอินเทอร์เน็ต (Hosting service) สำหรับควบคุมการปรับปรุงแก้ไขรหัสต้นฉบับ (Source code version control) โดย กิต (Git) คือ เครื่องมือที่ใช้เพื่อสนับสนุนการพัฒนารหัสต้นฉบับ (Source code) ที่กำหนดการอนุญาตเข้าถึงให้ทีมงานได้จัดการพื้นที่เก็บโค้ด ได้ร่วมกันทำงานในรูปของทีมผู้พัฒนา (Contributor) สำหรับแต่ละ Repository นอกจากนี้ github.com ยังมีบริการให้สิทธิควบคุม และการกระจายรุ่นของรหัสต้นฉบับ (Distributed version control) ควบคุมการเข้าถึงรหัสต้นฉบับ (Access control) สามารถกำหนดคุณสมบัติด้านความร่วมมือ (Collaboration) แล้วยังสามารถติดตามข้อบกพร่อง (Bug tracking)

GitHub เสนอแผนการให้บริการใน 2 รูปแบบ คือ แบบส่วนตัว และ แบบบัญชีฟรี โดยอย่างหลังมักจะใช้ในการเก็บตัวแบบซอฟต์แวร์ในโครงการโอเพนซอร์ซ ในเดือนมิถุนายนปี 2018 กิตฮับได้รายงานว่ามีผู้ใช้งานกว่า 28 ล้านราย และได้จัดเก็บรหัสต้นฉบับจำนวน 57 ล้านโครงการ ในจำนวนนี้มีโครงการสาธารณะจำนวน 28 ล้านโครงการ ทำให้กิตฮับกลายเป็นพื้นที่จัดเก็บรหัสต้นฉบับที่ใหญ่ที่สุดในโลก

GitHub ได้รับการพัฒนาขึ้นโดย คริส วานสเตรท, พีเจ ไฮเอท และ ทอม เพรสตัน-เวอร์เนอร์ เขียนขึ้นจากรูบีออนเรลส์ เริ่มกิจการในเดือนกุมภาพันธ์ 2008 บริษัทกิตฮับ อิงค์ ได้ก่อตั้งในปี 2007 อยู่ในซานฟรานซิสโก (San Franscisco) และในเดือนมีนาคม 2008 คริส วานสเตรท ได้โพสต์ในบล็อกส่วนตัว ว่ากิตฮับมีผู้ใช้งานกว่า 2,000 รายแล้ว และเมื่อวันที่ 4 มิถุนายน 2018 ไมโครซอฟท์ได้ประกาศว่าทางบริษัทได้บรรลุข้อตกลง ในการซื้อกิจการกิตฮับเป็นมูลค่ากว่า 7.5 พันล้านเหรียญสหรัฐฯ

GitHub คือ

website Git (version control repository) ที่อยู่บน internet มีการทำงานแบบเดียวกับ Git เลย แต่สามารถเข้าถึงข้อมูลและจัดการไปผ่าน web โดยไม่ต้องเสียเงิน หรือลงทุกตั้ง server เพื่อติดตั้ง Git เองเลย แต่ code project ทั้งหมดจะถูกแจกจ่ายให้คนอื่นๆสามารถเห็นได้ด้วย

Github มีประโยชน์อย่างไร

ตรวจสอบเวอร์ชันย้อนหลังของ source code ได้

ช่วยในการพัฒนาซอฟต์แวร์เป็นทีม

สถานะของ Source Code ที่เก็บอยู่ในระบบของ Git นั้นมีดังนี้

Untracked เป็นสถานะที่ Source Code ถูกเพิ่มเข้ามาใหม่และยังไม่ได้ถูกเก็บไว้ในระบบของ Git

Working Directory เป็นสถานะที่กำลังมีการเปลี่ยนแปลงหรือแก้ไข Source Code หรืออาจจะเรียกสถานะนี้ว่า Modified

Staged เป็นสถานะที่ Source Code กำลังเตรียมที่จะ Commit เพื่อยืนยันการเปลี่ยนแปลงก่อนที่จะเก็บลงในสถานะ Local Repository

Local Repository เป็นสถานะที่มีการเก็บบันทึกข้อมูลการเปลี่ยนแปลงของ Source Code ลงไปที่ Git Repository ที่เป็น Local (ที่เครื่องตัวเอง)

Remote Repository เป็นสถานะที่มีการเก็บบันทึกข้อมูลการเปลี่ยนแปลงของ Source Code ลงไปที่ Git Repository ที่เป็น Hosting (ที่เครื่องเซิร์ฟเวอร์)

